PressReader - Weg!: 2018-10-01 - DRA­KENS­BERG
Weg! - 2018-10-01 - Inhoud - WOORDE ANNEMARIE VAN DER WALT FO­TO’S LAWRETTE MCFARLANE
Jy hoef nie nét te stap as jy in die Dra­kens­berg kui­er nie – hier is ons voor­stel­le vir bly­plek­ke na aan die berg waar jy kan stoep­sit, wyd tuur en goed rus
Is jy lus vir ’n na­week van stoep­sit en in die ver­te tuur? Die Dra­kens­berg is so­wat 3½ uur se ry van Gau­teng of Dur­ban af. Sit ’n ver­lof­dag of twee in en rus in die ska­du­wee van Suid-A­fri­ka se mooi­ste berg­reeks.
Staan jy op e­ni­ge punt in die uK­hahlam­ba Dra­kens­berg­park ver­staan jy gou waar­om som­mi­ge men­se be­hep is met hier­die berg­reeks – hier is so­veel om te ont­dek, dit voel as­of ’n leef­tyd nie lank ge­noeg is nie! Kyk, nie al­mal van ons is stap­pers wat pie­ke aan­pak en in ’n tent of grot oor­nag nie. Ge­luk­kig is hier tal­le self­sorg­op­sies met kag­gels en wye stoe­pe waar jy steeds die Dra­kens­berg se be­ko­ring kan ge­niet.
Maar wees pa­raat: Hier is heel­wat bly­plek­ke met ’n véraf uit­sig op die Dra­kens­berg waar­van die naam te ken­ne gee dit is som­mer om die hoek. Maar in der waar­heid is dit ’n spreek­woor­de­li­ke dag­rit te perd ver met ’n gans án­der at­mos­feer.
Ons mik­punt was om weg­breek­plek­ke so na as moont­lik te soek, as ’t wa­re ín die berg se ska­du en voue. Nou ja toe, pak jou tas (stap­ste­wels is nie ver­plig­tend nie), ’n goeie boek of twee en ant­woord die roep­stem van die berg. >
UIT­SIG VAN DIE IKHAYALAMAFU MOUNTAIN HIDEAWAY AF.